**Πολιτιστικές εκδηλώσεις και ψηφιακές δράσεις**

* + Το 2020 πραγματοποιήθηκε ένα ιδιαίτερα πετυχημένο καρναβάλι **και αναδεικνύεται σε έναν αναγνωρισμένο θεσμό με υψηλό δείκτη συμμετοχής** σχολείων, σωματείων, φορέων και παρεών από την πόλη και την ευρύτερη περιοχή. Το Καρναβάλι του 2020 ήταν μία από τις τελευταίες εκδηλώσεις που έγιναν στη χώρα πριν την καραντίνα λόγω Covid-19
  + **Πραγματοποιήθηκαν** σημαντικές εκδηλώσεις στο ανακατασκευασμένο αμφιθέατρο Τεμπονέρας όπως η εκδήλωση για «Το ολοκαύτωμα στην Αθήνα» πριν την πρώτη πανδημία και η συναυλία της Συμφωνικής Ορχήστρας της ΕΡΤ.
  + **Εξελίσσεται η**  β΄ φάση δημιουργίας του **Μουσείου Ιστορίας στον Ταύρο** με τη συλλογή πλούσιου υλικού ενώ εμπλουτίζεται και με τη μελέτη υλικού τεκμηρίωσης **αρχαιολογικών και ιστορικών δεδομένων** με σκοπό την **ανάδειξη, προβολή και προστασία της υλικής και άυλης πολιτιστικής κληρονομιάς του Δήμου μας.**
  + **Το**  2020 λειτούργησαν **οι δύο δημοτικοί κινηματογράφοι** τηρώντας τα υγειονομικά πρωτόκολλα. Επίσης, έγινε **δυνατή η ψηφιακή λειτουργία** σε μεγάλο βαθμό ενώ όπου υπήρξε η δυνατότητα δια ζώσης λειτουργίας, **πραγματοποιήθηκαν μαθήματα στις καλλιτεχνικές εκπαιδευτικές λειτουργίες του Πνευματικού Κέντρου** με τους έμπειρους καλλιτεχνικούς εμψυχωτές.
  + **Πραγματοποιήθηκαν μουσικές συναυλίες και Χριστουγεννιάτικες ψηφιακές δράσεις σε συνεργασία με την περιφέρεια με ελεύθερη πρόσβαση για όλους τους θεατές μέσω livestreaming** οι οποίες προβάλλονταν και από την ιστοσελίδα του Δήμου μας.
  + **Υλοποιήθηκε η Α΄φάση καταγραφής της Ιστορίας του Δήμου**.
* Υποστηρίζουμε πολύπλευρα τα **καλλιτεχνικά εργαστήρια του Πνευματικού μας Κέντρου** τα οποία κατάφεραν να προσαρμοστούν με επάρκεια στις νέες συνθήκες.
* **Το Δημοτικό Ωδείο συνέχισε με διαδικτυακά μαθήματα** στις περιόδους της καραντίνας . Επίσης, τα Εικαστικά, η Κεραμική, το Βιτρώ, η Αγιογραφία, το Χοροθέατρο, οι ομάδες Θεατρικού παιχνιδιού, το Μπαλέτο, ο Μοντέρνος χορός, η Υφαντική και Κοπτική Ραπτική. Εργαστήρια που υλοποιούν το Πνευματικό Κέντρο (και η Κοινωφελής επιχείρηση με το Εργαστήριο καλλιτεχνικής φωτογραφίας) με **έμπειρους εμψυχωτές** και καλλιτεχνικούς συνεργάτες διαφορετικών ειδικοτήτων.
* Πραγματοποιήθηκε με τη συμμετοχή του θεατρικού εργαστηρίου του **Πνευματικού μας Κέντρου** “Εν Δράσει” , **το 13ο Διαδημοτικό Φεστιβάλ Ερασιτεχνικού Θεάτρου** το οποίον κατέχει και διεθνή πιστοποίηση EFFE Label (“Europe for Festivals, Festival for Europe”).
* **Παρουσιάσθηκε από** τον  **Όμιλο Ελληνικών Χορών** μια διαφορετική παράσταση τηρώντας όλα τα μέτρα ασφαλείας και απόσταση και με την ευχή όλων **"και του χρόνου πιασμένοι".**
* **Εμπλουτίσθηκαν**  **οι δύο δημοτικές δανειστικές βιβλιοθήκες** για τις αναπτυσσόμενες συλλογές τους και οι οποίες κατάφεραν να λειτουργήσουν τηρώντας όλα τα απαραίτητα υγειονομικά μέτρα.