****

# ΕΛΛΗΝΙΚΗ ΔΗΜΟΚΡΑΤΙΑ

**ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ**

**ΝΠΔΔ ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΣΧΟΛΙΚΗΣ Μοσχάτο:18-2-2021**

**ΑΓΩΓΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ Αριθ. Πρωτ. : 260**

**ΔΗΜΟΥ ΜΟΣΧΑΤΟΥ-ΤΑΥΡΟΥ**

**Κοραή 36 & Αγ. Γερασίμου, Τ.Κ.183.45**

**Τηλ.: 210 3421618**

**FAX: 210 3421538**

**Πληροφορίες: E. Mαλεκάκη-Κολτσάκη Προς**

e-mail: fmalekaki@hotmail.com

Προϊσταμένη Διοικητικής Υπηρεσίας

ΔΗΜΟΥ ΜΟΣΧΑΤΟΥ-ΤΑΥΡΟΥ

κ. Καραγιάννη Ε.

**Θέμα:** « Ν.Π.Δ.Δ. Δημοτικός Οργανισμός Προσχολικής Αγωγής και Κοινωνικής Αλληλεγγύης Δήμου

Μοσχάτου Ταύρου: Πεπραγμένα- Απολογισμός έτους 2020»

Κατά την χρονική περίοδο Ιανουαρίου -Δεκεμβρίου 2020 οι φορείς του Ν.Π.Δ.Δ. για την καλύτερη εκπλήρωση των στόχων τους και, για όση χρονική περίοδο παρέμειναν σε λειτουργία, προσπάθησαν να πραγματοποιήσουν διάφορες εκδηλώσεις, συνεργασίες και ενέργειες. Λόγω covid 19 οι δομές του Ν.Π.Δ.Δ. λειτούργησαν ελάχιστα με αποτέλεσμα τον περιορισμένο αριθμό δραστηριοτήτων και εκδηλώσεων. Ο βασικός στόχος των δομών παρέμεινε καθ΄ όλη τη διάρκεια του έτους ο ίδιος , αδυνατώντας όμως να φτάσει στην πλήρη πραγματοποίηση του λόγω της αναστολής λειτουργίας των δομών ή της ελάχιστης κανονικής λειτουργίας τους. Η δυνατότητα πρόσβασης ορισμένων δικαιούχων του δήμου μας καθώς και η προσφορά παροχών σε αυτούς προσπάθησε να γίνει από τους υπαλλήλους του Ν.ΠΔ.Δ. μέσω άλλων δικτύων και υπηρεσιών, αξιολογώντας τις ανάγκες και τις δυσκολίες επιβίωσης καθώς και την επικινδυνότητα που ο covid 19 επέφερε στην καθημερινότητα τους και στη ζωή όλων μας.

Οι κάτωθι ενέργειες που αναφέρονται στα πλαίσια λειτουργίας των φορέων μας (Παιδικοί Σταθμοί και ΚΑΠΗ) προσπάθησαν να ικανοποιήσουν και να φτάσουν, όσο το δυνατόν, μέσα σε ένα περιορισμένο χρονικό όριο, το προγραμματισμένο ετήσιο πλαίσιο λειτουργίας των δομών του Ν.Π.Δ.Δ. Οι ευάλωτες ομάδες που εξυπηρετούν (Βρέφη, Νήπια και Ηλικιωμένοι), αναγκάστηκαν να περιορίσουν τις μετακινήσεις τους , τις ομαδικές συναντήσεις και την παραμονή στις δομές του Ν.Π.Δ.Δ (Παιδικοί Σταθμοί και ΚΑΠΗ). Η περιγραφή του έργου του 2020 παρουσιάζει την κάτωθι γενική εικόνα λειτουργίας κατά την περίοδο αυτή, αφήνοντας περιθώρια αξιολόγησης των συγκεκριμένων ενεργειών και δίνοντας ταυτόχρονα τις βάσεις για τους επόμενους προγραμματισμούς και τις ανάλογες ενέργειες. Επί πλέον δίνει τη δυνατότητα για τη δημιουργία μιας προληπτικής κοινωνικής πολιτικής, εστιαζόμενη στις έκτακτες ανάγκες που αφορούν παρόμοιες περιπτώσεις και πλήττουν ιδιαίτερα τις ευάλωτες ομάδες, που εξυπηρετούν οι δομές του Ν.Π.Δ.Δ.

Οι δραστηριότητες στις δομές αφορούν την περίοδο κυρίως Ιανουαρίου και Φεβρουαρίου 2020, πριν δηλαδή την περίοδο εμφάνισης του covid 19. Μόνο το διοικητικό τμήμα λειτούργησε κανονικά καθ΄όλη την διάρκεια του έτους. Τα ΚΑΠΗ λειτούργησαν κανονικά μόνο Ιανουάριο και Φεβρουάριο 2020, ενώ οι Βρεφονηπιακοί Σταθμοί ήταν κατά διαστήματα ανοικτοί και σε κανονική λειτουργία με περιορισμούς φυσικά, σύμφωνα με τις ανάλογες κάθε φορά υπουργικές αποφάσεις.

**ΠΑΙΔΙΚΟΙ ΣΤΑΘΜΟΙ**

**Στην Δημοτική Κοινότητα Μοσχάτου** λειτούργησαν το 2020 τέσσερις (4) Βρεφονηπιακοί Σταθμοί που παρείχαν φιλοξενία, φροντίδα και εκπαιδευτικό έργο στα βρέφη-νήπια και

**Στην Δημοτική Κοινότητα Ταύρου** λειτούργησαν δύο (2)Βρεφονηπιακοί

Σταθμοί.

Το Δεκέμβριο του 2020 τα ανωτέρω τμήματα βρέθηκαν να φιλοξενούν σύνολο **291** νήπια και βρέφη (**192 νήπια και 99 βρέφη)** ενώ το προσωπικό που απασχολήθηκε σε όλο το ΝΠΔΔ έφθασε τα **76** άτομα καθ’ όλη τη διάρκεια του έτους, με το περισσότερο να απασχολείται στους παιδικούς σταθμούς.

**ΔΡΑΣΕΙΣ**

* Το 2020 οι Παιδικοί Σταθμοί συμμετείχαν στο πρόγραμμα Δράσης «Εναρμόνιση Οικογενειακής και Επαγγελματικής Ζωής», το οποίο συγχρηματοδοτείται από το «Ευρωπαϊκό Κοινοτικό Ταμείο» στα πλαίσια του ΕΣΠΑ καθώς και στο πρόγραμμα Στήριξης Οικογενειών με Παιδιά Προσχολικής Ηλικίας .
* Συγκέντρωσαν τις αιτήσεις γονέων στους Βρεφονηπιακούς Σταθμούς.
* Εξυπηρετήθηκαν για τις εγγραφές νήπια Δημοσίων Υπαλλήλων και ατόμων που δεν πληρούσαν αρχικά τις προϋποθέσεις για συμμετοχή στο πρόγραμμα του ΕΣΠΑ καθώς και κοινωνικά περιστατικά, στα οποία δόθηκε άμεση προτεραιότητα .
* Τα νήπια σε μερικούς Παιδικούς Σταθμούς πρόλαβαν και παρακολούθησαν βιωματικά και διαδραστικά εργαστήρια.
* Υπήρξε στενή συνεργασία με διάφορα δημόσια και ιδιωτικά ΙΕΚ, για την πρακτική άσκηση των σπουδαστριών τους.
* Επίσης υπήρξε καθημερινή στενή συνεργασία με τους γονείς των Βρεφών και Νηπίων.
* Σε προγραμματισμένες συναντήσεις η Διεύθυνση Δημόσιας Υγείας και Κοινωνικής Μέριμνας Νότιου Τομέα της Περιφέρειας Αττικής, πραγματοποίησε σε νηπιακά τμήματα Παιδικών Σταθμών του Μοσχάτου, πρόγραμμα Προληπτικής Ιατρικής- Οδοντιατρικού Ελέγχου και Οπτικής Οξύτητας.
* Υπήρχε παιδίατρος στο Ν.Π.Δ.Δ. ο οποίος παρακολουθούσε τα νήπια με ρόλο προληπτικό μια φορά το μήνα σε όλους τους παιδικούς σταθμούς.
* Έγιναν διάφορες συντηρήσεις στα κτήρια των παιδικών σταθμών για τη καλύτερη και ασφαλέστερη λειτουργία τους.
* Υπήρξε στενή συνεργασία με όλες τις υπηρεσίες του Δήμου και τα αρμόδια άτομα στους ανάλογους τομείς. Μέσω των υπηρεσιών του Δήμου έγιναν επισκευές και διάφορα έργα στα κτίρια των παιδικών σταθμών.

**ΚΑΠΗ**

Στα ΚΑΠΗ και των δύο κοινοτήτων το 2020 ήταν εγγεγραμμένα σύνολο χίλια διακόσια ενενήντα τρία (**1293**) μέλη, με το ποσοστό των γυναικών να υπερτερεί (**άνδρες:530, γυναίκες:763)**.

**ΔΡΑΣΕΙΣ**

Στο χώρο των ΚΑΠΗ προσφέρθηκε στα μέλη κατά το χρόνο λειτουργίας τους, εκτός από ψυχολογική και κοινωνική υποστήριξη, βοήθεια σε διάφορα θέματα υγείας, συμμετοχή σε διάφορες δραστηριότητες, απασχολήσεις και ψυχαγωγικές εκδηλώσεις για την κάλυψη του ελεύθερου χρόνου τους και την διατήρηση της ενεργοποίησης τους και του ενδιαφέροντος για ζωή.

Επίσης υπήρξε βοήθεια στην διευκόλυνση των μελών ως προς την επαφή τους με τους δημόσιους και ιδιωτικούς φορείς καθώς και στην πληροφόρηση τους σε θέματα παροχών και κοινωνικής πολιτικής.

Συγκεκριμένα κατά την χρονική περίοδο **Ιανουαρίου- Φεβρουαρίου 2020**:

* Λειτούργησαν ομάδες χειροτεχνίας , χορού, γυμναστικής και μουσικής με δημιουργία χορωδίας και στα δύο ΚΑΠΗ.
* Προσφέρθηκαν υπηρεσίες εργοθεραπείας, φυσικοθεραπείας, καθώς και αεροβικής γυμναστικής.
* Εκμάθηση χρήσης ηλεκτρονικού υπολογιστή και διαδικτύου.
* Διοργανώθηκαν αιμοδοσίες σε Μοσχάτο και Ταύρο.
* Έγινε μία εορταστική συνεστίαση
* Πρωτοχρονιάτικη εκδήλωση-κοπή βασιλόπιτας
* Παρακολούθηση δύο θεατρικών παραστάσεων

Από τον μήνα Μάρτιο και μετά, λόγω covid 19 ,αναβλήθηκαν όλες οι προγραμματισμένες εκδηλώσεις (εκδρομές, περίπατοι, επετειακές εκδηλώσεις, ενημερωτικές ομιλίες, γιορτές).Από το Μάρτιο έως και το τέλος του 2020 οι δομές των ΚΑΠΗ, παρέμειναν κλειστές για τα μέλη, ενώ το προσωπικό τους προσέφερε τις υπηρεσίες του, μαζί και με το προσωπικό των Βρεφονηπιακών Σταθμών, όταν δεν λειτουργούσαν, σε νέα δομή του Δήμου Μοσχάτου –Ταύρου, που δημιουργήθηκε λόγω των αυξημένων αναγκών των ευπαθών ομάδων από τον covid 19 καθώς και σε άλλες υπηρεσίες του Δήμου. Επίσης παρείχε ψυχολογική υποστήριξη και καθοδήγηση στα μέλη του τηλεφωνικά, με ραντεβού και μέσω διαδικτύου, ενώ ταυτόχρονα ο Κοινωνικός Λειτουργός του ΚΑΠΗ Μοσχάτου απασχολήθηκε στη Κοινωνική Υπηρεσία του Δήμου.

**ΔΙΟΙΚΗΤΙΚΗ- ΟΙΚΟΝΟΜΙΚΗ ΥΠΗΡΕΣΙΑ**

Η Διοικητική-Οικονομική Υπηρεσία το Δεκέμβριο του 2020 είχε (3) άτομα προσωπικό. Φρόντισε ώστε να πραγματοποιηθούν και να εξοφληθούν δαπάνες του 2020 να συνεργαστεί με τις υπηρεσίες του Δήμου για τους διαγωνισμούς τροφίμων ειδών καθαριότητας και καυσίμων, να δημιουργηθούν οι διάφορες επιτροπές(παραλαβής, αξιολόγησης κ.λ.π.),να δεχτεί προσφορές και γενικά να βοηθήσει στην υλοποίηση της κάθε ενέργειας που είχε προγραμματιστεί. Ασχολήθηκε με τις αγορές, επισκευές και προμήθειες υλικών όλων των δομών του Ν.Π.Δ.Δ. Η διαδικασία του Προϋπολογισμού-Απολογισμού ήταν επίσης μέσα στα καθήκοντα της όπως και η διαδικασία τοποθέτησης ή μετακίνησης του προσωπικού. Επίσης εισηγείται όλα τα λειτουργικά και οικονομικά θέματα στο Δ.Σ. και εκτελεί τις αντίστοιχες αποφάσεις.

Συγκεκριμένα κατά την διάρκεια του 2020 το διοικητικό-οικονομικό τμήμα πραγματοποίησε τα εξής :

* Μερίμνησε για την σύνταξη του σχεδίου προϋπολογισμού εσόδων - εξόδων και στοχοθεσίας-αναμόρφωση στοχοθεσίας και παρακολούθησε την εκτέλεση του Προϋπολογισμού προβαίνοντας σε διορθωτικές ενέργειες (αναμόρφωσης κλπ).
* Κατάρτισε σε συνεργασία με την Ταμειακή Υπηρεσία του Δήμου τον απολογισμό εσόδων

– εξόδων

* Συμμετείχε στο πρόγραμμα «Εναρμόνιση Οικογενειακής και επαγγελματικής Ζωής» ΕΣΠΑ και στο πρόγραμμα Στήριξης Οικογενειών με Παιδιά Προσχολικής Ηλικίας.
* Τήρησε το σύστημα λογιστικής απεικόνισης των οικονομικών πράξεων του Νομικού Προσώπου (Γενική λογιστική) και παρείχε κάθε είδους πληροφόρηση σχετικά προς τα αρμόδια όργανα.
* Μερίμνησε για την παροχή κάθε είδους στοιχείων που ζητούνται από Δημόσιες/Ελεγκτικές Υπηρεσίες συνέταξε και υπέβαλε στα αρμόδια όργανα οικονομικά στατιστικά στοιχεία και εκπλήρωσε όλες τις φορολογικές και ασφαλιστικές υποχρεώσεων του Νομικού Προσώπου.
* Σχεδίασε τις διαδικασίες για την κατάρτιση του προγράμματος των απαιτούμενων προμηθειών και υπηρεσιών του Νομικού Προσώπου, και διαμόρφωσε περιοδικά προγράμματα για την προμήθεια κάθε είδους υλικών, εξοπλισμού και υπηρεσιών.
* Διενήργησε τις διαδικασίες για την ανάθεση των προμηθειών και των συμβάσεων παροχής υπηρεσιών, καταρτίζοντας σχέδιο διακήρυξης, αποφάσεων ανάθεσης, συμβάσεων κλπ
* Εξέδωσε κάθε μορφής μισθοδοτικές καταστάσεις και καταστάσεις απόδοσης κρατήσεων στα ασφαλιστικά ταμεία, καθώς και αναλυτικές περιοδικές δηλώσεις.
* Εξέδωσε εντάλματα πληρωμής των οφειλών του Νομικού Προσώπου και της μισθοδοσίας προσωπικού και τα προώθησε στην ταμειακή υπηρεσία για εξόφληση.
* Συνέταξε τις συμβάσεις ορισμένου χρόνου ή άλλου είδους συμβάσεις και υλοποίησε τοποθετήσεις και ανανεώσεις των συμβάσεων.
* Συνεργάστηκε με τους προϊσταμένους των άλλων Τμημάτων και τους ενημέρωσε για τις διαδικασίες που πρέπει να ακολουθούνται σε εργασιακά θέματα (άδειες, παρουσίες κ.λπ.).
* Το προσωπικό παρακολούθησε διαδικτυακά διάφορα ενημερωτικά σεμινάρια σχετικά με διοικητικά και οικονομικά θέματα.
* Σε συνεργασία με την Πρόεδρο και την Διευθύντρια Προσχολικής Αγωγής συνέταξε την αίτηση συμμέτοχης στο πρόγραμμα «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ», και εξέδωσε κάθε απαραίτητο στοιχείο για την ολοκλήρωση του.
* Διεκπεραίωσε την όλη διαδικασία εγγραφής Βρεφών και Νηπίων για τη νέα σχολική χρονιά.
* Συνεργάστηκε με φορείς εκτός Νομικού Προσώπου που σχετίζονται με τις λειτουργίες της διοικητικής ενότητας και μερίμνησε για τη λειτουργία του Πρωτοκόλλου του Νομικού Προσώπου.
* Παρείχε πληροφορίες και διευκρινίσεις σχετικά με τη λειτουργία του Ν.Π.Δ.Δ. και προσέφερε βοήθεια στους πολίτες σε θέματα γραφειοκρατίας ή συμπλήρωσης εντύπων.

Η Δ/ΝΤΡΙΑ

ΠΡΟΣΧΟΛΙΚΗΣ ΑΓΩΓΗΣ

ΜΑΛΕΚΑΚΗ - ΚΟΛΤΣΑΚΗ ΕΥΦΡΟΣΥΝΗ